stanford-oval/wikipedia huggingface dataset:
ฤทธิ์ ธีระโกเมน

ฤทธิ์ ธีระโกเมน เป็นนักธุรกิจ เจ้าของกิจการ และวิศวกรชาวไทย ฤทธิ์เป็นประธานกรรมการบริษัท เอ็มเค เรสโตรองต์ กรุ๊ป จำกัด (มหาชน) ซึ่งเป็นบริษัทที่ดำเนินธุรกิจร้านสุกี้เอ็มเคและร้านอาหารญี่ปุ่นยาโยอิ เป็นอันดับมหาเศรษฐีไทยที่ได้รับการจัดอันดับว่าร่ำรวยอยู่ใน 50 อันดับแรกของประเทศไทย
ฤทธิ์สำเร็จการศึกษาระดับมัธยมศึกษาจากโรงเรียนเตรียมอุดมศึกษา เมื่อปี พ.ศ. 2512 และระดับปริญญาตรีวิศวกรรมศาสตรบัณฑิต เกียรตินิยมอันดับ 2 สาขาวิชาไฟฟ้าสื่อสารจากจุฬาลงกรณ์มหาวิทยาลัย ได้รับปริญญาบริหารธุรกิจดุษฎีบัณฑิตกิตติมศักดิ์ สาขาการจัดการจากมหาวิทยาลัยเทคโนโลยีราชมงคลกรุงเทพ
แต่เดิม ฤทธิ์ทำงานเป็นวิศวกรไฟฟ้า ต่อมาได้มาบริหารงานให้กับซีเอ็ดยูเคชั่น บริษัทที่ทำธุรกิจเกี่ยวกับหนังสือที่มีชื่อเสียงของไทยก่อนที่บริษัทดังกล่าวจะกลายเป็นบริษัทมหาชนในเวลาต่อมา หลังจากนั้น ได้ถอนตัวดูแลร้านอาหารของครอบครัวอย่างจริงจังในปี 2529 แต่เดิมร้านอาหารของครอบครัวตั้งอยู่ที่สยามสแควร์ ชื่อร้าน เอ็มเค คาเฟ่ ต่อมาจึงได้เปิดร้านในเซ็นทรัลพลาซา ลาดพร้าวและเปลี่ยนรูปแบบของร้านอาหารให้เป็นร้านสุกี้เต็มตัว ในการพัฒนาธุรกิจร้านอาหารนั้น ฤทธิ์ได้ใช้ความรู้ทางวิศวกรรมศาสตร์พัฒนาหม้อสุกี้ไฟฟ้าโดยใช้การเหนี่ยวนำไฟฟ้า ตู้เย็น และถาดเสิร์ฟอาหารแบบใหม่ที่เหมาะสำหรับการใช้ในร้านอาหารซึ่งได้รับความสนใจเป็นอย่างมาก ฤทธิ์ยังได้นำระบบการบริหารองค์กรแบบตะวันตกมาใช้โดยเพิ่มมาตรฐานการจัดการจนเป็นระบบและพัฒนาการรับออร์เดอร์ด้วยพีดีเอ (คอมพิวเตอร์ผู้ช่วยส่วนบุคคล) ทั้งนี้ ได้ขยายสาขาไปยังเวียดนามและญี่ปุ่นโดยนำระบบแฟรนไชส์เข้ามาช่วย
ในด้านสังคม ฤทธิ์ดำรงตำแหน่งประธานฝ่ายกิจกรรมเพื่อประชาชนมูลนิธิโรคตับ กรรมการกองทุนพัฒนาระบบงานหัวใจและหลอดเลือด โรงพยาบาลศิริราช กรรมการมูลนิธิสมเด็จพระมหิตลาธิเบศร อดุลยเดชวิกรม พระบรมราชชนกและตำแหน่งอื่นๆในองค์กรทางสังคมมากมาย ฤทธิ์ยังมีนโยบายสนับสนุนบุคลากรของบริษัทของตนโดยจัดตั้ง MK Service Training Institute เพื่อพัฒนาศักยภาพของบุคลากร
จากการจัดอันดับของฟอร์ป ประเทศไทย พบว่าฤทธิ์ติดอันดับบุคคลที่ร่ำรวยที่สุดในประเทศไทย 50 คนแรก (Thailand's 50 Richest) โดยอยู่ในอันดับที่ 13 คาดว่ามีสินทรัพย์สุทธิอยู่ที่ 1.6 พันล้านดอลลาร์สหรัฐ
ลีอาห์ ดิซอน

| ลีอาห์ ดิซอน |
| --- | --- |
ลีอาห์ ดิซอน ใน ค.ศ. 2005
ข้อมูลพื้นฐาน
ชื่อเกิด: ลีอาห์ ดอนนา ดิซอน
เกิด: 24 กันยายน พ.ศ. 2529 (38 ปี)
ที่เกิด: ลาสเวกัส, รัฐเนวาดา, สหรัฐอเมริกา
แนวเพลง: เจป็อป
อาชีพ: นางแบบ , นักร้อง
ช่วงปี: ค.ศ. 2006 - ปัจจุบัน
ค่ายเพลง: วิกเตอร์เอนเตอร์เทนเมนต์

เว็บไซต์: http://www.leah-dizon.net/
ลีอาห์ ดิซอน (ญี่ปุ่น: リア・ディゾン) เป็นนักร้อง  นางแบบ  และบุคคลที่มีชื่อเสียงทางโทรทัศน์ในประเทศญี่ปุ่น เกิดวันที่ 24 กันยายน ค.ศ 1986 ที่เมืองลาสเวกัส รัฐเนวาดา ประเทศสหรัฐอเมริกา  เธอมีพี่ชาย 2 คน  พี่สาว 1 คน  และน้องชายอีก 2 คน  โด่งดังจากการเป็นนางแบบจนก้าวมาเป็นนักร้องที่มีชื่อเสียงในปัจจุบัน
ประวัติ

ลีอาห์ ดิซอน มีชื่อเต็มว่า ลีอาห์ ดอนนา ดีซอน เกิดเมื่อวันที่ 24 กันยายน ค.ศ. 1986 เธอมีเชื้อสายจีน ,ฟิลิปปินส์ และฝรั่งเศส (บิดาเป็นชาวฟิลิปปินส์เชื้อสายจีน ส่วนมารดาเป็นคนฝรั่งเศส) เธอเกิดที่ลาสเวกัส รัฐเนวาดา สหรัฐอเมริกา มีพี่ชาย 2 คนพี่สาว 1 คนน้องชาย 2 คน มีชื่อเสียงมาจากการเป็นนางแบบของโฆษณารถยนต์ในประเทศสหรัฐอเมริกา  จึงทำให้มีแฟนคลับของเธอมีอยู่มากพอสมควร  จนกระทั่งแฟนคลับของเธอได้โพสรูปการถ่ายแบบของเธอในอินเทอร์เน็ต  จึงทำให้มีผู้คนสนใจในตัวเธอมากขึ้น  โดยชื่อของเธอมีสถิติการค้นหามากกว่า 2 ล้านครั้ง  และจากการแนะนำของแฟนคลับของเธอ  เธอจึงส่งเดโมเทปไปให้บริษัทจัดหานางแบบที่ประเทศญี่ปุ่นในเดือนเมษายน พ.ศ. 2549 จนกระทั่งบริษัทตอบรับ  และได้ย้ายถิ่นฐานมาอาศัยอยู่ที่กรุงโตเกียว  ประเทศญี่ปุ่นตั้งแต่เดือนตุลาคมในปีเดียวกัน  อัลบั้มภาพชุดแรกของเธอที่ชื่อว่า "Petite Amie" ซึ่งภาษาฝรั่งเศสแปลว่าแฟนสาวได้ออกวางจำหน่าย  โดยขายดีเป็นอันดับที่ 3 ของปี 2006
วันที่ 5 ตุลาคม พ.ศ. 2549 เธอได้ออก Digital Singles แรก "Fever" ซึ่งเป็นเพลงคัฟเวอร์ของนักร้องสาวชาวออสเตรเลียชื่อดังอย่าง Kylie Minogue
วันที่ 14 กุมภาพันธ์ พ.ศ. 2550 เธอได้ก้าวขึ้นมาเป็นนักร้อง  โดยออกซิงเกิ้ลแรก Softly ภายใต้สังกัด Victor Entertainment โดยเปิดตัวในอันดับที่ 7 ของ Oricon Chart และในวันเดียวกันนั้นเธอได้ออกอัลบั้มภาพที่ 2 ชื่อว่า "Hello! Leah" ต่อมาวันที่ 30 พฤษภาคมในปีเดียวกันนั้นได้ออกซิงเกิ้ลที่ 2 ที่ชื่อว่า "恋しよう♪" ซึ่งขึ้นถึงอันดับ 7 บน Oricon Chart ตอีกเช่นกัน โดยเป็นเพลงประกอบโฆษณาของLotte  ส่วนเพลง B-sides อย่าง "Could you be that one?" ประกอบเกม "Ninja Gaiden Sigma" ของเครื่องเกมPlayStation 3 (PS3)  ซึ่งเธอเป็นพรีเซนเตอร์ทั้งสองโฆษณาด้วยตัวเอง
ในวันที่ 26 พฤษภาคม พ.ศ. 2550 Leah Dizon เป็นผู้มอบรางวัลวิดีโอชายยอดเยี่ยมในงาน MTV Video Music Awards Japan
วันที่ 8 สิงหาคม พ.ศ. 2550 เธอได้ออกซิงเกิ้ลที่ 3 ที่ชื่อว่า "L・O・V・E U" โดยเปิดตัวได้ไม่ค่อยดีนักในอันดับที่ 16 ของ Oricon Chart  และมียอดขายแค่ 12,489 แผ่นเท่านั้น
เมื่อวันที่ 12 กันยายน พ.ศ. 2550 Leah ได้ออกอัลบั้มเพลงชุดแรกที่ชื่อว่า "Destiny Line"  โดยเปิดตัวสัปดาห์แรกในอันดับที่ 9 ของ Oricon Chart  โดยมีมิวสิกวีดีโอเพิ่มมาอย่างเพลง "Everything Anything" และเพลง "Again and Again"
ในเดือนตุลาคมเธอได้ออกอัลบั้มภาพที่ 3 ที่ชื่อว่า "Heaven" โดยจะมีDVDแถมอยู่ด้วย
เดือนมีนาคม เธอมีผลงานอัลบั้มภาพที่ชื่อว่า "Pure Leah" โดยได้ถ่ายทำที่รีสอร์ตในเกาะช้าง ประเทศไทย
26 มีนาคม พ.ศ. 2551 Leah ได้ออกซิงเกิ้ลล่าสุดที่ชื่อว่า Love Paradox
ปัจจุบันเธอได้แต่งงานและมีบุตรกับนักออกแบบชาวญี่ปุ่นนามว่า "Bun" ด้วยกัน 1 คน เป็นเพศหญิงชื่อ "Mila" (美蘭)
ล่าสุด Leah กำลังดำเนินเรื่องหย่ากับสามี และขอสิทธิ์ในการเลี้ยงดูบุตรสาวอย่างเต็มตัว
ผลงาน > Singles

Softly 14.02.2007
恋しよう♪ 30.05.2007
L・O・V・E U 08.08 2007
Love Paradox 26.03.2008
Vanilla 25.06.2008
ผลงาน > Digital Singles

Fever 05.10.2006
ผลงาน > Albums

Destiny Line 12.09.2007
Communication!!! 20.08.2008
ผลงาน > อัลบั้มภาพ

Petite Amie
Hello! Leah
Heaven
Pure Leah
ผลงาน > โฆษณา

Lotte Rich Fruit Chocolate
Lotte Yugimi
Tecmo Ninja Gaiden PS3
Lotte Rich Fruit Chocolate European Pear
Coca Cola No Calorie
Kao Essential
Tachi Georgia
ผลงาน > ภาพยนตร์

Traffic in the Sky
รายชื่อเพลงในแต่ละอัลบั้ม > Softly

Everything Anything
Softly
Fever
รายชื่อเพลงในแต่ละอัลบั้ม > 恋しよう (Koi Shiyou)

Koi Shiyou
Aishiteru ~ Love Story
Could You Be That One
รายชื่อเพลงในแต่ละอัลบั้ม > L.O.V.E U

L.O.V.E U
Brand New Day
รายชื่อเพลงในแต่ละอัลบั้ม > Ｄｅｓｔｉｎｙ　Ｌｉｎｅ

ＩＭＰＯＳＳＩＢＬＥ
Ｅｖｅｒｙｔｈｉｎｇ　Ａｎｙｔｈｉｎｇ
Ｍｉｓｓｉｎｇ
恋しよう♪
運命線
Ｃｏｕｌｄ　ｙｏｕ　ｂｅ　ｔｈａｔ　ｏｎｅ？（“プレイステーション３”用ソフト　ＴＥＣＭＯ“ＮＩＮＪＡ　ＧＡＲＤＥＮ　∑”ＣＭソング）
Ａｒｅ　ｙｏｕ　ｆｅｅｌｉｎ’ｆｏｒ　ｍｅ？（ＬＯＴＴＥ「リッチフルーツチョコレート」ＣＭソング）
Ｓｏｆｔｌｙ（テレビ東京「うぇぶたま」エンディングテーマ曲）
Ｔｉｍｅ（Ｃｌｏｃｋ　Ｏｆ　Ｔｈｅ　Ｈｅａｒｔ）
アイシテル～Ｌｏｖｅ　Ｓｔｏｒｙ
Ｗｏｎｄｅｒｌｉｎ’
Ｌ・Ｏ・Ｖ・Ｅ　Ｕ（集英社「ＰＩＮＫＹ」ＣＭソング）
Ｄｒｉｖｅ　ｍｅ　ｃｒａｚｙ
Ａｇａｉｎ　ａｎｄ　Ａｇａｉｎ
รายชื่อเพลงในแต่ละอัลบั้ม > Love Paradox

Love Paradox
Under The Same Sky
Love Paradox (Instrumental)
Under The Same Sky (Instrumental)
รายชื่อเพลงในแต่ละอัลบั้ม > Vanilla

Vanilla
LOVE SWEET CANDY
Kanashimi to Egao no Naka de (悲しみと笑顔の中で; In Sadness and in a Smile) (CD only bonus track)
Vanilla (Instrumental)
LOVE SWEET CANDY (Instrumental)
แหล่งข้อมูลอื่น

เว็บไซต์อย่างเป็นการทางของ Leah Dizon
เว็บไซต์อย่างเป็นทางการ สังกัด Victor Entertainment
ยอดคนสมองเพชร

| ยอดคนสมองเพชร |
| --- | --- |
ประเภท: Action Adventure
สร้างโดย: Lee David Zlotoff
กำกับโดย: Jules Haggert
แสดงนำ: Richard Dean Anderson Dana Elcar
บรรยายโดย: Richard Dean Anderson
ผู้ประพันธ์ดนตรีแก่นเรื่อง: Randy Edelman
ประเทศแหล่งกำเนิด: United States
ภาษาต้นฉบับ: English
จำนวนฤดูกาล: 7
จำนวนตอน: 139 + 2 TV films (รายชื่อตอน)
การผลิต
ผู้อำนวยการผลิต: Henry Winkler John Rich
สถานที่ถ่ายทำ: California, United States Vancouver and Burnaby, British Columbia, Canada
ความยาวตอน: 46–48 minutes
บริษัทผู้ผลิต: Henry Winkler-John Rich Productions Paramount Network Television
ออกอากาศ
เครือข่าย: ABC
ออกอากาศ: 29 กันยายน ค.ศ. 1985 (1985-09-29) – 21 พฤษภาคม ค.ศ. 1992 (1992-05-21)
การแสดงที่เกี่ยวข้อง
MacGyver (2016)
ยอดคนสมองเพชร (MacGyver)     เป็นทีวีซีรีส์แนวแอ็คชั่น-ผจญภัยของอเมริกันที่สร้างขึ้นโดย ลี เดวิด ซลอเดฟ (Lee David Zlotoff) โดยมี เฮนรี่ วิงเกลอร์และจอห์น ริช เป็นผู้อำนวยการบริหารการผลิต   ฉายออกอากาศอยู่เจ็ดฤดูกาล ณ สถานีโทรทัศน์เอบีซี หรือ บริษัทการกระจายเสียงและแพร่ภาพอเมริกัน ในประเทศสหรัฐอเมริกาและเครือข่ายอื่น ๆ อีกมากมายในต่างประเทศ ตั้งแต่ปี 1985 ถึง ปี 1992 ซีรีส์นี้ถ่ายทำในลอสแอนเจลิสในช่วงฤดูกาลที่หนึ่ง, สอง, และ เจ็ด, และในแวนคูเวอร์ในช่วงฤดูกาลที่สามถึงหก ตอนสุดท้ายออกอากาศในวันที่ 25 เมษายน 1992 บนสถานีโทรทัศน์เอบีซี (เครือข่ายออกอากาศตอนพิเศษก่อนหน้านี้เป็นครั้งแรกเมื่อวันที่ 21 พฤษภาคม 1992 แต่ก็เป็นความตั้งใจแต่เดิมที่จะให้มีการออกอากาศก่อนหน้าตอนสุดท้าย)
ซีรีส์โทรทัศน์เรื่องนี้ เคยนำมาออกอากาศฉายในเมืองไทยเป็นครั้งแรกเมื่อหลายสิบปีก่อน (ประมาณ 30 ปี นับถึงเวลาปัจจุบันที่ได้แก้ไขข้อมูลตรงส่วนนี้ 17 กรกฎาคม 2562)โดยสถานีโทรทัศน์ไทยทีวีสีช่อง 3  โดยทีมพากย์เสียงภาษาไทยในสมัยนั้นคือ "อินทรี"
แหล่งข้อมูลอื่น

เว็บไซต์ทางการ  – MacGyver Global – the official MacGyver Site of Lee Zlotoff
MacGyver Online – the complete MacGyver resource and reference site
ยอดคนสมองเพชร ที่อินเทอร์เน็ตมูวีเดตาเบส
–MacGyver ที่ทีวีดอตคอม
MacGyver show ที่ยูทูบ
สโมสรฟุตบอลพีทีที ระยอง

สโมสรฟุตบอลพีทีที ระยอง (อังกฤษ: PTT Rayong F.C.) เป็นอดีตสโมสรฟุตบอลอาชีพในจังหวัดระยอง โดยมีทาง กลุ่ม ปตท. เป็นบอร์ดบริหาร สโมสรฯ เคยคว้าตำแหน่งรองชนะเลิศ ไทยลีกดิวิชัน 2 ฤดูกาล 2550 และคว้าตำแหน่งชนะเลิศ ไทยลีก 2 ฤดูกาล 2561 ได้สิทธิ์เลื่อนชั้นขึ้นไทยลีกในปี 2562 โดยจบอันดับที่ 11 ของตารางและได้ประกาศพักทีมตั้งแต่ฤดูกาล 2563 เป็นต้นไป
ประวัติสโมสร > ยุคแรก

สโมสรฟุตบอล ปตท. ก่อตั้งขึ้นในปี 2526 โดยเป็นทีมของพนักงาน บริษัท ปตท จำกัด (มหาชน) โดยเริ่มส่งเข้าร่วมการแข่งขันของ สมาคมกีฬาฟุตบอลแห่งประเทศไทยฯ
ประวัติสโมสร > เข้าร่วมดิวิชั่น 2

ในปี 2549 สมาคมกีฬาฟุตบอลแห่งประเทศไทย ในพระบรมราชูปถัมภ์ ได้เริ่มจัดการแข่งขัน ไทยลีกดิวิชั่น 2 โดยเป็นการแข่งขันฟุตบอลลีกระดับสาม ของไทย ฤดูกาลแรก ซึ่งเข้ามาแทนที่ ฟุตบอลชิงถ้วยพระราชทานประเภท ข. มีสโมสรเข้าร่วมการแข่งขัน 11 สโมสร โดย สโมสรฟุตบอล ปตท. ได้สิทธิ์เข้าร่วมจากการเป็นทีมใน ฟุตบอลชิงถ้วยพระราชทานประเภท ข. ประจำปี 2548 ทำให้สโมสรได้เข้าร่วมการแข่งขัน ไทยลีกดิวิชัน 2 ฤดูกาล 2549
ประวัติสโมสร > เลื่อนชั้นไปดิวิชั่น 1

ใน ไทยลีกดิวิชัน 2 ฤดูกาล 2550 ซึ่งถือเป็นการแข่งขันฤดูกาลที่ 2 ของทีม โดย สโมสรฟุตบอล ปตท. ทำผลงานได้อย่างยอดเยี่ยม ด้วยการเบียดแย่งแชมป์กับ เมืองทอง-หนองจอก ยูไนเต็ด ได้อย่างสูสีแต่ก็เป็นทาง เมืองทอง-หนองจอก ยูไนเต็ด ที่ทำได้ดีกว่าและคว้าแชมป์ไปได้โดยทำแต้มทิ้งห่างไป 4 แต้มทำให้ สโมสรฟุตบอล ปตท. จบด้วยตำแหน่งรองชนะเลิศ และคว้าสิทธิ์เลื่อนชั้นไปแข่งขันใน ไทยลีกดิวิชัน 1 ฤดูกาล 2551
ประวัติสโมสร > ความท้าทายใหม่ในดิวิชั่น 1

การแข่งขัน ไทยลีกดิวิชัน 1 ฤดูกาล 2551 ซึ่งถือเป็นฤดูกาลแรกของ สโมสรฟุตบอล ปตท. ในลีกรอง ซึ่งสโมสรทำผลงานได้อย่างน่าพอใจโดยจบอันดับที่ 6 จากทั้งหมด 16 ทีม แข่ง 30 นัดมี 41 คะแนน ทำให้ไม่ต้องหนีตกชั้น
ประวัติสโมสร > ย้ายรังเหย้าออกจากกรุงเทพ

ในปี พ.ศ.2552 สโมสรฟุตบอล ปตท. ได้ย้ายสนามเหย้ามาที่ สนาม สถาบันการพลศึกษา วิทยาเขตชลบุรี เนื่องจากในขณะนั้น กรุงเทพมหานคร มีสโมสรฟุตบอลอยู่มากมาย และด้วยการแข่งขันที่มีมาตรฐานที่สูงมากขึ้น ทำให้สโมสรต้องหาสนามเหย้าแห่งใหม่เลยได้ตัดสินใจย้ายมาที่จังหวัดชลบุรี โดยในการแข่งขัน ไทยลีกดิวิชัน 1 ฤดูกาล 2552 สโมสรฟุตบอล ปตท. ต้องดิ้นรนหนีตกชั้น และอยู่รอดปลอดภัยใน ไทยลีกดิวิชั่น 1 โดยจบอันดับที่ 10 ด้วยผลงานแข่ง 30 นัด มี 36 แต้ม อยู่เหนือโซนตกชั้นแค่ 6 คะแนนเท่านั้น
ประวัติสโมสร > ย้ายถิ่นฐานมาระยอง

ในการแข่งขัน ไทยลีกดิวิชัน 1 ฤดูกาล 2553 สโมสรฟุตบอล ปตท. ยังคงใช้ สนาม สถาบันการพลศึกษา วิทยาเขตชลบุรี เป็นสนามเหย้าในครึ่งฤดูกาลแรก ก่อนที่ในเลกสอง สโมสรจะตัดสินใจย้ายถิ่นฐานมาที่ จังหวัดระยอง โดยสโมสรฯ ได้เปลื่ยนชื่อเป็น สโมสรฟุตบอล ปตท. ระยอง จากการตั้งถิ่นฐานของ บริษัท ปตท. จำกัด (มหาชน) ในตำบลมาบตาพุด จึงได้ร่วมมือกับ องค์การบริหารส่วนจังหวัดระยอง โดยมีเป้าหมายเดียวกันในการดำเนินกิจกรรมกีฬา ให้สอดคล้องกับแนวทางความรับผิดชอบต่อสังคมของกลุ่ม ปตท. ที่เล็งเห็นว่ากีฬาสามารถสร้างความเข้มแข็งให้กับชุมชนได้ ขณะเดียวกัน บริษัท ปตท. จำกัด (มหาชน) มีทีมฟุตบอลลงแข่งขันมากมายทั้งในประเทศและต่างประเทศ ทาง บริษัท ปตท. จำกัด (มหาชน) และ องค์การบริหารส่วนจังหวัดระยอง ได้จัดตั้งทีมฟุตบอลเพื่อส่งเสริมให้ชาวจังหวัดระยองเห็นประโยชน์ของฟุตบอลและปรับปรุงชื่อเสียงของจังหวัดระยอง โดยใช้สนามเหย้าที่อยู่ภายใน สวนสมุนไพรสมเด็จพระเทพรัตนราชสุดาฯ สยามบรมราชกุมารี โดยใช้ชื่อสนามว่า สนาม ปตท. มาบข่า ระยอง โดยในฤดูกาลนั้น สโมสรฟุตบอล ปตท. ระยอง จบอันดับที่ 11 จาก 16 ทีมด้วยผลงานแข่ง 30 นัด มี 38 คะแนน อยู่เหนือโซนตกชั้นแค่ 3 คะแนน
ประวัติสโมสร > ย้ายบ้านชั่วคราวและยกระดับทีม

หลังจาก สโมสรฟุตบอล ปตท. ระยอง ย้ายถิ่นฐานมาอยู่จังหวัดระยองในปี พ.ศ. 2553 ก็ได้มีการยกระดับทีมเพื่อให้เป็นทีมของชาวระยอง โดยมีการประชาสัมพันธ์สโมสรและจัดกิจกรรมสร้างความสัมพันธ์ของสโมสรฯ และชาวระยอง โดยในเลกแรกของ ไทยลีกดิวิชัน 1 ฤดูกาล 2554 สโมสรได้ย้ายสนามเหย้ามาที่ สนามกีฬากลางจังหวัดระยอง เป็นการชั่วคราวเนื่องจาก สนาม พีทีทีสเตเดียม กำลังดำเนินการก่อสร้างสนามใหม่อยู่ ก่อนที่เลกที่สองจะย้ายสนามเหย้ากลับมาที่เดิม
ประวัติสโมสร > เลื่อนชั้นสู่ลีกสูงสุด

หลังจากโลดแล่นอยู่ใน ไทยลีกดิวิชั่น 1 อยู่หลายปี โดยพลาดการเลื่อนชั้นไปอย่างน่าเสียดายหลายครั้ง ในที่สุด ไทยลีกดิวิชัน 1 ฤดูกาล 2556 สโมสรฟุตบอล ปตท. ระยอง ซึ่งต้องลุ้นเลื่อนชั้นจนถึงนัดสุดท้ายกับ สโมสรฟุตบอลบางกอก ที่เผอิญโคจรมาเจอกันในสุดท้ายอย่างพอดิบพอดี โดยผลการแข่งขันครั้งนั้น สโมสรฟุตบอล ปตท. ระยอง เปิดบ้านเสมอกับ สโมสรฟุตบอลบางกอก ไปอย่างสุดมันส์ 2-2 ทำให้ สโมสรฯ สามารถเลื่อนชั้นขึ้นสู่ ไทยพรีเมียร์ลีก ด้วยการจบอันดับที่ 3 มี 64 คะแนนมากกว่า สโมสรฟุตบอลบางกอก อยู่ 2 คะแนน
ประวัติสโมสร > ตกชั้นในปีเดียว

ในการแข่งขัน ไทยพรีเมียร์ลีก ฤดูกาล 2557 ที่มีทีมลงทำการแข่งขัน 20 ทีม ซึ่งเป็นปีแรกของ สโมสรฟุตบอล ปตท. ระยอง โดยในฤดูกาลนี้ ไทยพรีเมียร์ลีก ต้องการลดทีมบนลีกสูงสุดจาก 20 เหลือ 18 ทีม ทำให้ในฤดูกาลนี้มีทีมต้องตกชั้นไป ดิวิชัน 1 ถึง 5 ทีมด้วยกันซึ่งเป็นงานยากของทีมในโซนตกชั้น โดยในปีนี้สโมสรฯ ทำผลงานได้อย่างย่ำแย่บนลีกสูงสุดปีแรก โดยลงแข่งขันไป 38 นัด มีเพียง 42 คะแนน และแพ้ไปถึง 16 นัดจบอันดับที่ 17 ตกชั้นไป ดิวิชัน 1 ในปีเดียว
ประวัติสโมสร > เปลี่ยนชื่อทีมสู่ความเป็นสากล

หลังจาก สโมสรฟุตบอล ปตท. ระยอง ตกชั้นมาจาก ไทยพรีเมียร์ลีก สโมสรก็ได้ทำการเปลี่ยนชื่อใหม่มาเป็น สโมสรฟุตบอล พีทีที ระยอง เพื่อความเป็นสากลมากขึ้นของสโมสรฯ
ประวัติสโมสร > ล้มรุกคลุกคลานในลีกรอง

หลังจากตกชั้นมาจาก ไทยพรีเมียร์ลีก ฤดูกาล 2557 ต้องกลับมาแข่งขันใน  ดิวิชัน 1 อีกครั้งสโมสรก็ตั้งเป้าเลื่อนชั้นกลับไปเล่นในลีกสูงสุดทุกฤดูกาล แต่ก็ไม่เป็นไปตามเป้าหมาย จบในอันดับกลางตารางและทำได้ดีที่สุดแค่อันดับที่ 5 ในการแข่งขัน ไทยลีก 2 ฤดูกาล 2560 เท่านั้น
ประวัติสโมสร > กลับสู่ไทยลีกและแชมป์ลีกรอง

ในการแข่งขัน ไทยลีก 2 ฤดูกาล 2561 สโมสรฟุตบอล พีทีที ระยอง ภายใต้การนำทัพของ "โค้ชโจ" ธีระศักดิ์ โพธิ์อ้น ที่คุมทีมต่อเนื่องมาจาก ฤดูกาล 2560 ก็สามารถทำผลงานได้อย่างยอดเยี่ยมด้วยการพาทัพ "พลังเพลิง" คว้าแชมป์ ไทยลีก 2 ฤดูกาล 2561 ด้วยการบุกไปเอาชนะ สโมสรฟุตบอลระยอง ไปด้วยสกอร์ 0-2 ทำให้จบอันดับที่ 1 มี 56 คะแนน นำอันดับ 2 อย่าง สโมสรฟุตบอลตราด อยู่ 2 คะแนน คว้าแชมป์ไปครอง ซึ่งถือเป็นแชมป์แรกอย่างเป็นทางการของสโมสรฯ นับตั้งแต่ก่อตั้งสโมสรในปี พ.ศ. 2526 และคว้าสิทธิ์เลื่อนชั้นไปเล่นใน ไทยลีก ได้เป็นครั้งที่ 2
ประวัติสโมสร > ไทยลีกอีกครั้งและจุดจบของสโมสร

หลังจากเลื่อนชั้นกลับมาเล่นใน ไทยลีก ฤดูกาล 2562 โดยเป็นการกลับมาเล่นในลีกสูงสุดในรอบ 4 ปี โดยครั้งนี้สโมสรมีบทเรียนจากการลงแข่งขันในไทยลีกครั้งก่อน ทำให้สโมสรมีการวางแผนที่รอบคอบมากขึ้นเน้นใช้นักเตะแกนหลักจากชุดที่พาทีมคว้าแชมป์ไทยลีก 2 และเสริมนักเตะเกรดสูงเพื่อเข้ามายกระดับทีมเท่าที่จำเป็นเพื่อรักษาทีมสปิริตเอาไว้ โดยสโมสรมีเป้าหมายคือต้องรอดตกชั้นในปีนี้
ในเลกแรกสโมสรทำผลงานได้ตามเป้าด้วยการอยู่ในอันดับเลขตัวเดียว โดยในช่วงจบเลกแรกมีข่าวหนาหูว่าสโมสรจะยุบทีมหลังจบฤดูกาลนี้แต่ยังไม่มีใครออกมายืนยันอย่างแน่ชัด หลังจากเริ่มเลกสองข่าวการยุบทีมก็หนาหูขึ้นเรื่อย ๆ โดยในตอนจบฤดูกาลสโมสรทำได้ตามเป้าหมายคืออยู่รอดปลอดภัยบนลีกสูงสุดจบอันดับที่ 11 แข่ง 30 นัดมี 35 แต้ม ห่างโซนตกชั้น 5 คะแนน
ในวันที่ 28 ตุลาคม พ.ศ. 2562 ชาญศิลป์ ตรีนุชกร ประธานเจ้าหน้าที่บริหาร และ กรรมการผู้จัดการใหญ่ บริษัท ปตท.จำกัด (มหาชน) ตั้งโต๊ะแถลงอย่างเป็นทางการว่าจะยุติการทำทีม พีทีที ระยอง ชั่วคราวแบบไม่มีกำหนด โดยให้เหตุผลว่า กลุ่ม ปตท. ไม่มีความสามารถมากพอที่จำทำทีมฟุตบอลอาชีพ รวมถึงการทำทีมที่ตัวเลขขาดทุนทุกปีทำให้บอร์ดบริหารของ บริษัท ปตท จำกัด (มหาชน) มีการปรับโครงสร้างองค์กรณ์ใหม่ โดยในโครงสร้างมีการพักทีม พีทีที ระยอง และจะหันไปสนับสนุนการสร้างนักเตะเยาวชนภายในจังหวัด โดยใช้ชื่อว่า พีทีที อะคาเดมี่ ซึ่งเป็นอะคาเดมี่เดิมของ สโมสรพีทีที ระยอง และยังให้เหตุผลทิ้งท้ายว่าจังหวัดระยองยังมีอีกทีมให้ร่วมเชียร์และให้แฟนบอลย้ายไปเชียร์ทีมอีกทีมในระยองอย่าง สโมสรฟุตบอลระยอง แทน สิ้นสุดประวัติศาสตร์อันยาวนานของสโมสรไว้ที่ 37 ปี
ที่ตั้งสโมสรและสนามเหย้า

| พิกัด | ที่ตั้ง | สนามเหย้า | ความจุ | ปี |
| --- | --- | --- | --- | --- |
| 13°50′16″N 100°32′48″E﻿ / ﻿13.837817°N 100.546556°E﻿ / 13.837817; 100.546556 | กรุงเทพฯ | ศูนย์กีฬาประชานิเวศน์ | ? | 2550-2551 |
| 13°45′01″N 100°34′02″E﻿ / ﻿13.750398°N 100.567119°E﻿ / 13.750398; 100.567119 | กรุงเทพฯ | สนามจรัญ บุรพรัตน์ (สโมสรพนักงานการทางพิเศษแห่งประเทศไทย พระราม 9) | ? | 2551 |
| 13°24′41″N 100°59′37″E﻿ / ﻿13.411302°N 100.993618°E﻿ / 13.411302; 100.993618 | ชลบุรี | สนามสถาบันการพลศึกษา วิทยาเขตชลบุรี | 12,000 | 2552 |
| 12°40′49″N 101°14′08″E﻿ / ﻿12.680236°N 101.235436°E﻿ / 12.680236; 101.235436 | ระยอง | สนามกีฬากลางจังหวัดระยอง | 10,000 | 2553-2554 |
| 12°46′02″N 101°09′54″E﻿ / ﻿12.767314°N 101.165002°E﻿ / 12.767314; 101.165002 | ระยอง | พีทีที สเตเดียม | 12,161 | 2554-2562 |
ผลงานของสโมสรในแต่ละฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ผู้ทำประตูสูงสุด> ชื่อ | ผู้ทำประตูสูงสุด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- |
| 2550 | ดิวิชั่น 2 | 22 | 14 | 4 | 4 | 41 | 16 | 46 | รองชนะเลิศ | – | - | — |  |
| 2551 | ดิวิชั่น 1 | 30 | 10 | 11 | 9 | 38 | 29 | 41 | อันดับ 6 | – | – | เดวิด บายีฮา | 11 |
| 2552 | ดิวิชั่น 1 | 30 | 9 | 9 | 12 | 53 | 49 | 36 | อันดับ 10 | รอบสาม | – | — |  |
| 2553 | ดิวิชั่น 1 | 30 | 9 | 11 | 10 | 47 | 51 | 38 | อันดับ 11 | รอบสอง | รอบสาม | รชานนท์ ศรีนอก | 10 |
| 2554 | ดิวิชั่น 1 | 34 | 17 | 8 | 9 | 54 | 28 | 59 | อันดับ 4 | รอบสาม | รอบแรก | อดิศักดิ์ ศรีกำปัง | 21 |
| 2555 | ดิวิชั่น 1 | 34 | 19 | 5 | 10 | 61 | 33 | 62 | อันดับ 5 | รอบสี่ | รอบแรก | อดิศักดิ์ ศรีกำปัง | 11 |
| 2556 | ดิวิชั่น 1 | 34 | 17 | 13 | 4 | 44 | 27 | 64 | อันดับ 3 | รอบก่อนรองชนะเลิศ | รอบสาม | พิพัฒน์ ต้นกันยา | 9 |
| 2557 | ไทยลีก | 38 | 10 | 12 | 16 | 49 | 60 | 42 | อันดับ 17 | รอบสี่ | รอบก่อนรองชนะเลิศ | Amadou Ouattara | 11 |
| 2558 | ดิวิชั่น 1 | 38 | 14 | 12 | 12 | 62 | 60 | 54 | อันดับ 7 | รอบสอง | รอบแรก | Yves Desmarets | 12 |
| 2559 | ดิวิชั่น 1 | 26 | 10 | 5 | 11 | 42 | 43 | 35 | อันดับ 8 | รอบแรก | รอบสอง | Leandro | 5 |
| 2560 | ไทยลีก 2 | 32 | 14 | 8 | 10 | 54 | 50 | 50 | อันดับ 5 | รอบก่อนรองชนะเลิศ | รอบสอง | เดนนิส มูริลโล่ | 18 |
| 2561 | ไทยลีก 2 | 28 | 17 | 5 | 6 | 54 | 32 | 56 | ชนะเลิศ | รอบสอง | เพลย์ออฟ คัดเลือก | เดนนิส มูริลโล่ | 14 |
| 2562 | ไทยลีก | 30 | 9 | 8 | 13 | 33 | 46 | 35 | อันดับ 11 | รอบ 64 ทีม | รอบ 32 ทีม | อาเรียล โรดรีเกซ | 9 |

| 0 | 1 | 2 | 3 | 4 |
| --- | --- | --- | --- | --- |
| ชนะเลิศ | รองชนะเลิศ | อันดับที่สาม | เลื่อนชั้น | ตกชั้น |
ผู้เล่น > ผู้เล่นชุดฤดูกาล 2562

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
เกียรติประวัติ

ไทยลีก 2
ไทยลีกดิวิชั่น 2
แหล่งข้อมูลอื่น

เว็บไซต์สโมสรฟุตบอล พีทีที ระยอง
เฟสบุ๊คสโมสรฟุตบอล พีทีที ระยอง
| ด ค กไทยลีก |
| --- | --- |
บริษัท ไทยลีก จำกัด
สโมสร (ฤดูกาล 2567–68):  การท่าเรือ  ขอนแก่น ยูไนเต็ด  ทรูแบงค็อก ยูไนเต็ด  นครปฐม ยูไนเต็ด  นครราชสีมา มาสด้า  บีจี ปทุม ยูไนเต็ด  บุรีรัมย์ ยูไนเต็ด  พีที ประจวบ  เมืองทอง ยูไนเต็ด  ระยอง  ราชบุรี  ลำพูน วอร์ริเออร์  สิงห์ เชียงราย ยูไนเต็ด  สุโขทัย  หนองบัว พิชญ  อุทัยธานี 
สโมสรที่เคยอยู่ ในไทยลีก (ยุบทีม):  กรุงเทพคริสเตียน  ขอนแก่น  ชลบุรี  ชัยนาท ฮอร์นบิล  เชียงใหม่  เชียงใหม่ ยูไนเต็ด  ซุปเปอร์ พาวเวอร์ สมุทรปราการ  ไดสตาร์ กรุงเทพฯ  ตราด  ทีทีเอ็ม  ทีโอที  ไทยฮอนด้า  ธนาคารกสิกรไทย  ธนาคารกรุงเทพ  ธนาคารกรุงไทย  ธำรงไทยสโมสร  บีบีซียู  โปลิศ เทโร  เพื่อนตำรวจ  พัทยา ยูไนเต็ด  พีทีที ระยอง  ราชประชา  ราชนาวี  ราชวิถี  ลำปาง  ศรีราชา  ศรีสะเกษ  ศุลกากร  สงขลา ยูไนเต็ด  สมุทรปราการ ซิตี้  สมุทรสงคราม  สระบุรี  สุพรรณบุรี  อาร์มี่ ยูไนเต็ด  อาร์แบค  อุบล ยูไนเต็ด  แอร์ฟอร์ซ ยูไนเต็ด 
ฤดูกาล:  2539/40  2540  2541  2542  2543  2544/45  2545/46  2546/47  2547/48  2549  2550  2551  2552  2553  2554  2555  2556  2557  2558  2559  2560  2561  2562  2563–64  2564–65  2565–66  2566–67  2567–68 
 ทำเนียบทีมชนะเลิศ  ผู้ฝึกสอนในฤดูกาลปัจจุบัน  รายชื่อผู้ฝึกสอน  รายชื่อผู้เล่นต่างชาติ  ผู้ออกอากาศ  ไทยลีก รุ่นอายุไม่เกิน 23 ปี
มินนี่ เมาส์

ตัวการ์ตูนของดิสนีย์
| มินนี่ เมาส์ |
| --- | --- |
ตัวละครใน มิกกี้ เมาส์และผองเพื่อน
ปรากฏครั้งแรก: เรือกลไฟวิลลี่ (1928)
สร้างโดย:   วอลต์ ดิสนีย์  อัป ไอเวิกส์ 
ออกแบบโดย:   วอลต์ ดิสนีย์  อัป ไอเวิกส์ 
ให้เสียงโดย:   วอลต์ ดิสนีย์ (1928–1929)  Marjorie Ralston (1929)  Marcellite Garner (1930–1936, 1941)  Leone LeDoux (1936–1939; 1946–1950)   Thelma Boardman (1938, 1941-42)  Ruth Clifford (1944)  Janet Waldo (1974)  Russi Taylor (1986–2019)  Kaitlyn Robrock (2019–ปัจจุบัน) 
ข้อมูลตัวละครในเรื่อง
ชื่อเต็ม: มิเนอร์วา เมาส์
เผ่าพันธุ์: หนู
เพศ: หญิง
ครอบครัว: ครอบครัวมินนี่ เมาส์ ฟีฟี่ (สุนัข) ฟิกาโร (แมว)
คนสำคัญ: มิกกี้ เมาส์
| มินนี่ เมาส์ |
| --- | --- |

ปรากฏครั้งแรก: เรือกลไฟวิลลี่  (18 พฤศจิกายน ค.ศ. 1928)
สร้างโดย:   วอลต์ ดิสนีย์  เอิบ ไอเวิกส์ 
ให้เสียงโดย:   วอลต์ ดิสนีย์ (ค.ศ. 1928–1929)  มาร์จอรี ราลสตัน (ค.ศ. 1929)  มาร์เซลไลต์ การ์เนอร์ (ค.ศ. 1929–1939; ค.ศ. 2013)  เธลมา บอร์ดแมน (ค.ศ. 1939–1942)  รูธ คลิฟฟอร์ด (ค.ศ. 1942–1952)  เจเน็ต วาลโด (ค.ศ. 1974)  รุสซี เทย์เลอร์ (ค.ศ. 1986–2019)  แคทลิน โบร็อก (ค.ศ. 2020–ปัจจุบัน) 
ข้อมูลตัวละครในเรื่อง
ชื่อเต็ม: มิเนอร์วา “มินนี่” เมาส์
เผ่าพันธุ์: หนู
เพศ: หญิง
ครอบครัว: ครอบครัวมินนี่ เม้าส์
คนสำคัญ: มิกกี้ เมาส์
บ้านเกิด: ดิสนีย์สตูดิโอส์
มินนี่ เมาส์ (อังกฤษ: Minnie Mouse) เป็นตัวการ์ตูนสัตว์ตลกที่สร้างขึ้นโดยเอิบ ไอเวิกส์ และวอลต์ ดิสนีย์ เธอและมิกกี้ เมาส์ ถูกวาดโดยไอเวิกส์เป็นครั้งแรกในปี ค.ศ. 1928 เรื่องราวคอมิกสตริปมิกกี้ เมาส์ "เดอะกลีม" (ตีพิมพ์ 19 มกราคม – 2 พฤษภาคม ค.ศ. 1942) โดยเมอร์ริล เดอ มาริส และฟลอยด์ กอตต์เฟรดสัน ได้ให้ชื่อเต็มของเธอเป็น มิเนอร์วา เมาส์ เป็นครั้งแรก แม้ว่าจะไม่ค่อยได้ใช้ชื่อนี้ก็ตาม
เรื่องราวคอมิกสตริป "มิสเตอร์สลิกเกอร์แนด์ดิเอ็กรอบเบอส์" (ตีพิมพ์ 22 กันยายน – 26 ธันวาคม ค.ศ. 1930) ได้แนะนำพ่อของเธอชื่อ มาร์คัส เมาส์ และแม่ที่ไม่มีชื่อของเธอ ซึ่งทั้งสองเป็นเกษตรกร เรื่องเดียวกันนี้ยังมีภาพถ่ายของลุงของมินนี่ชื่อ มิลตัน เมาส์ กับครอบครัวของเขา และปู่ย่าตายายของเธอชื่อ มาร์เวล เมาส์ และ มาทิลดา เมาส์ อย่างไรก็ตาม ญาติที่รู้จักกันดีที่สุดของเธอยังคงเป็นลุงของเธอชื่อ มอร์ติเมอร์ เมาส์ (มอร์ติเมอร์เกือบเป็นชื่อของมิกกี้) และหลานสาวฝาแฝดของเธอชื่อ มิลลี และ เมโลดี เม้าส์ แม้ว่าส่วนใหญ่มักจะเป็นหลานสาวชื่อ เมโลดี ที่ปรากฏตัวขึ้นคนเดียว ในหลายการปรากฏตัว มินนี่มักได้รับการนำเสนอในฐานะแฟนของมิกกี้ เมาส์, เพื่อนสนิทของเดซี่ ดั๊ก และเป็นเพื่อนกับคลาราเบล คาว
เมื่อวันที่ 22 มกราคม ค.ศ. 2018 เธอเข้าร่วมอันดับกับเหล่าดาราแอนิเมชันคนอื่น ๆ (รวมถึงมิกกี้ เมาส์) โดยรับดาวของเธอเองในฮอลลีวูดวอล์กออฟเฟม
แหล่งข้อมูลอื่น

มินนี่ เมาส์ ใน INDUCKS
Minnie Mouse on IMDb
ยุทธการจีโอโนซิส

ยุทธการจีโอโนซิส (Battle of Geonosis) เป็นความขัดแย้งในเรื่องแต่งชุดสตาร์ วอร์ส เกิดขึ้นตามเวลาในท้องเรื่องคือปีที่ 22 ก่อนยุทธการยาวิน ระหว่างสหภาพพิภพอิสระและสาธารณรัฐกาแลกติก ถือเป็นการรบครั้งแรกในสงครามโคลน มันเป็นสงครามแรกสำหรับกองทัพแห่งสาธารณรัฐและสำหรับเจไดในรอบปี สงครามครั้งนี้ได้จุดชนวนสงครามอีกมากมายซึ่งได้กวาดกล้างพื้นที่ส่วนใหญ่ของกาแลกซี่ และปรากฏในภาพยนตร์สตาร์ วอร์ส เอพพิโซด 2: กองทัพโคลนส์จู่โจม ตอนท้ายเรื่อง
แหล่งข้อมูลอื่น

Battle of Geonosis ใน Wookieepedia: The Star Wars Wiki
เรจามารีนา

| เรจามารีนา (RM) |
| --- | --- |
สัญลักษณ์ประจำของเรจามารีนาสัญลักษณ์ประจำของเรจามารีนา
ประจำการ: 1861–1946
ประเทศ:  ราชอาณาจักรอิตาลี
ขึ้นต่อ: พระมหากษัตริย์อิตาลี
รูปแบบ: กองทัพเรือ
ปฏิบัติการสำคัญ:   สงครามออสเตรีย-ปรัสเซีย  สงครามอิตาลี-ตุรกี  สงครามโลกครั้งที่หนึ่ง  สงครามอิตาลี-อะบิสซิเนียครั้งที่สอง  สงครามกลางเมืองสเปน  การบุกครองแอลเบเนียของอิตาลี  สงครามโลกครั้งที่สอง 
ผู้บังคับบัญชา
กองบัญชาการ: เสนาธิการทหารเรือ
ผบ. สำคัญ:   The Duke of the Abruzzi  Paolo Thaon di Revel  Inigo Campioni  Angelo Iachino 
เครื่องหมายสังกัด
ธงนาวี: 
ธงฉาน: 
เรจามารีนา (อิตาลี: Regia Marina "ราชนาวี") เป็นกองทัพเรือของราชอาณาจักรอิตาลีระหว่างปี ค.ศ. 1861 ถึง 1946 เป็นเหล่าทัพที่สืบทอดมาจากกองทัพเรือราชอาณาจักรซาร์ดิเนีย (1720–1861) ต่อมาในปี ค.ศ. 1946 มีการกำเนิดสาธารณรัฐอิตาลี เรจามารีนาได้เปลี่ยนชื่อเป็น มารีนามีลีตาเร (Marina Militare)